Nordkinnhalvøya

Nordkinnhalvøya, tidligere kalt Nordkynhalvøya (nordsamisk: Čorgašnjárga; finsk: Nordkinnin niemimaa),https://kaino.kotus.fi/eksonyymit/?a=listaus&hakunimi=Nordkinnin+niemimaa er ei halvøy i Gamvik og Lebesby kommuner i Finnmark. Halvøya ligger mellom Tanafjorden i øst og Laksefjorden i vest og er bare knyttet til resten av fastlandet med det smale Hopseidet.

De viktigste tettstedene på Nordkinnhalvøya er Kjøllefjord, Gamvik og Mehamn. Høyeste punkt på Nordkinnhalvøya er Storvarden på Sandfjellet, på 486 meter over havet. Lengst nord på halvøya er Kinnarodden, som er det nordligste punktet på fastlandet i Norge og Europa. Nord for Gamvik ligger Slettnes fyr, som er verdens nordligste fastlandsfyr.

Kommunikasjonsmessig er Nordkinnhalvøya knyttet til resten av veinettet med fylkesvei 888, som ble åpnet i 1989. Mehamn og Kjøllefjord har anløp av hurtigruta, og Mehamn har flyplass som betjenes av Widerøe.

 Referanser 
Nordkinnhalvøya på Norgeskart.no fra Statens kartverk

 Eksterne lenker 


Kategori:Halvøyer i Finnmark
Kategori:Gamviks geografi
Kategori:Lebesbys geografi
Kategori:Landskap i Norge